கேள்வி: சபரி (இராமாயணம்) பற்றி தகவல் சொல்.
பதில்: சபரி (Shabari) ( ) இந்து சமயம் இதிகாசம் ''இராமாயணம்'' வருகின்ற ஒரு வயதான பெண் துறவி ஆவார். அவருடைய பக்தி நெறி காரணமாக இராமர் தரிசனம் அருளையும் பெற்ற ஒரு பக்திமிக்க பெண்ணாக அவர் விவரிக்கப்படுகிறார்.
கேள்வி: சபரி (இராமாயணம்) - கதை பற்றி விளக்கவும்.
பதில்: File:The Shabari episode, from an early-20th-century print.jpg சபரி, ஒரு பழங்குடி கிராமத்திலிருந்து வந்த பெண். கிருஷ்ண தத் கூற்றுபடி, அவர் அறிவை தேடுபவர் மற்றும் தர்மத்தின் பொருளை அறிந்து கொள்ள விரும்பினார். நெடு நாட்களாக பயணம் செய்த பிறகு, ரிஷ்யமுக மலை அடிவாரத்தில் மதங்க முனிவரை சந்தித்து, அவரையே தன் ''குரு''வாக ஏற்றுக் கொண்டு பக்தியுடன் அவருக்குச் சேவை செய்தார். அவரது குரு மதங்க முனிவர் இறக்கும் போது, சபரி ஒரு வயதான பெண்மணியாக, இருந்தார். தன் வாழ்நாள் முழுவதும் குருவிற்கு பணிவிடை செய்த பிறகு, இப்போது மதங்க முனிவர் அடைந்த அதே நிலைபேற்றினை தானும் அடைவதற்கு முயன்றார். அப்போது குரு, அவரது ''தன்னலமற்ற சேவையின்'' மூலம் இராமர் ''தரிசனம்'' அவர் காண இருப்பதாகவும், அதுவரை அவர் வருகைக்காக காத்திருக்க வேண்டும் என்று கூறினார். இவ்வாறு கூறிய மதங்க முனிவர், தாமரைப் பூவின் நிலையில் அமர்ந்தவாறே ''மகாசமாதி'' அடைகிறார். சபரியும் தனது குருவின் சொற்படி,ராமரின் வருகைக்காக காத்திருக்கிறார். ஒவ்வொரு நாளும் சபரி தனது ''ஆசிரமம்'' வெளியே வந்து, ஊன்றுகோல் உதவியுடன், ராமருக்காக பழங்களை பறித்துக்கொள்வார். அவள் ஒரு பழத்தை பறித்து அதைச் சுவைத்துப் பார்த்து, அது இனிமையானதாக இருந்தால், அவள் கூடைக்குள் அதை வைப்பார். கசப்பானவற்றை நிராகரிப்பார். ராமருக்கு நல்ல மற்றும் இனிப்பு பழங்களை கொடுக்க விரும்பியதால் இவ்வாறு செய்து வரலானார். தெய்வத்திற்கு சமர்ப்பணம் செய்யக்கூடிய பழங்களை முன்கூட்டியே தான் சுவைத்துப் பார்ப்பது தவறு என்கிற எண்ணம் சபரிக்கு ஏற்படவேயில்லை. இவ்வாறு சில பழங்களைச் சேகரித்த பின்னர் சபரி ''ஆசிரமத்திற்கு'' சென்று, ராமரின் வருகையை ஆவலுடன் எதிர்பார்த்தார். இங்கு சபரி என்பது பண்பட்ட, முதிர்ந்த, மெய்யறிவுக்காக ஏங்கும் / காத்திருக்கும் சீவனைக் குறிக்கும் உருவகமாக பயன்படுத்தப்படுகிறது.